**Obec Hrabovka, Hrabovka 26, 913 32 Dolná Súča**

Vážení občania miestnej časti „Frašták“,

 na základe poverenia Obecného zastupiteľstva obce Hrabovka si Vás dovoľujem touto formou osloviť a požiadať o občiansku solidaritu a toleranciu tým, aby ste svoje osobné a iné motorové vozidlá neodstavovali resp. na dlhšiu dobu neumiestňovali na ulici obce zvanej „Frašták“, ktorá svojimi parametrami nie je na to vybudovaná, čo spôsobuje vážne problémy najmä pri potrebe poskytovania rýchlej zdravotnej pomoci, zásahoch hasičskej pomoci, vstupe občanov na svoju nehnuteľnosť resp. pri údržbe komunikácie a odvoze komunálneho odpadu. Problémy s tým spojené sa môžu kedykoľvek týkať závažným spôsobom aj Vás osobne.

 Verím, že v tejto zložitej dobe pochopíte našu snahu o korektné riešenie uvedeného problému k spokojnosti všetkých občanov obce, svoje osobné a i iné motorové vozidlá budete umiestňovať výlučne na svojom pozemku a  v súlade so Všeobecne záväzným nariadením obce Hrabovka č.9/2016 „O parkovaní vozidiel na verejných priestranstvách“. V opačnom prípade bude obec Hrabovka nútená využiť všetky zákonné prostriedky na prísnenie tejto situácie.

 Eva Mráziková

 starostka obce